কিং খান (চলচ্চিত্র)
কিং খান ২০১১ সালের বাংলাদেশী অ্যাকশনধর্মী রোমান্টিক চলচ্চিত্র। ছবিটি রচনা ও পরিচালনা করেছেন মোহাম্মদ হোসেন জেমী এবং প্রযোজনা করেছেন মোহাম্মদ খোরশেদ আলম। এতে নাম ভূমিকায় অভিনয় করেছেন শাকিব খান। অন্যান্য প্রধান চরিত্রে অভিনয় করেছেন অপু বিশ্বাস, লামিয়া মিমো, মিশা সওদাগর ও কাবিলা। চলচ্চিত্রটি ২০১১ সালের ৭ নভেম্বর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে হিট হয়। এই ছবিতে অভিনয়ের জন্য শাকিব খান শ্রেষ্ঠ চলচ্চিত্র অভিনেতা বিভাগে ইউরো-সিজেএফবি পারফরমেন্স পুরস্কার ও মেরিল-প্রথম আলো পুরস্কার লাভ করেন।